**Lébény Város**

**P o l g á r m e s t e r é t ő l**

 ………. napirend

**ELŐTERJESZTÉS**

**a Képviselő-testület 2016. április 28-i**

**ülésére**

**Tárgy**: 2015. évi zárszámadási rendelet

**Előterjesztő**: Kovács Gábor, polgármester

#  Tisztelt Képviselő-testület!

Az önkormányzatok és költségvetési intézményeik beszámolási kötelezettségét az Államháztartásról szóló törvény és államháztartásról szóló törvény végrehajtásáról szóló kormányrendelet szabályozza. A hatályos jogszabályi előírásoknak megfelelően az önkormányzat és intézményeinek beszámolóját elkészítettük, határidőre a Magyar Államkincstár felé benyújtottuk.

# Az önkormányzati feladatellátás általános értékelése

Az önkormányzatok gazdálkodását illetően jelentős változás a 2014.évhez képest nem volt, csupán az államháztartás számviteléről szóló 4/2013. (I.11.) Kormányrendelet finomítása történt, amely a gazdálkodási feladatokat pontosította, illetve egységesítette.

A bevezetett számviteli változások a költségvetési szférában a hatékony erőforrás felhasználást, teljesítménymérést és az egységesítést hivatott megvalósítani.

Az intézmények működése és az önkormányzati feladatellátás finanszírozása biztosított volt, mindemellett a számlavezető banknál elhelyezett betétek után közel 1 M Ft kamatot realizáltunk. A kötelező feladatok megfelelő színvonalon kerültek ellátásra, az önként vállalt feladatok a működés biztonságát nem veszélyeztették. Az önkormányzat pénzügyi helyzete stabil volt, a város megtartotta fizetőképességét.

# 2. A költségvetés indoklása

2015. évben az önkormányzat feladatainak ellátására 484440 E Ft kiadási előirányzatot hagyott jóvá. Év közben a felmerült többletfeladatok, a központi pótelőirányzatok átvezetése, a pályázatok sajáterejének előteremtése több alkalommal is az előirányzatok módosítását, illetve átcsoportosítását indokolta, ennek eredményeképpen a költségvetési főösszeg előirányzata 669107 E Ft-ra módosult. Egész éven át folyamatosan figyelemmel kísértük az előirányzatok és kötelezettségvállalások előirányzatait. A költségvetés előirányzat módosításokat, illetve az előirányzat átcsoportosításokat az előírtaknak megfelelően benyújtottuk a pénzügyi bizottságnak. a pénzügyi bizottság jóváhagyása után pedig a képviselő-testület elé terjesztettük. A pénzügyi teljesítések alakulásáról több esetben tájékoztatást nyújtottunk a képviselő-testület felé.

A pénzforgalmi mérleg szerint a költségvetés bevételeinek teljesítése 99,9 %-os, míg a kiadások teljesítése 87 %-os volt. Gazdálkodásunkat és az év folyamán hozott döntéseket elősegítette a bázis év takarékos gazdálkodásának eredménye, amely a költségvetési bevételek összegét 100947 E Ft maradvánnyal – mint belső finanszírozási bevétel - növelte.

A költségvetési előirányzatok és azok pénzügyi teljesítéséről bevételi és kiadási fő jogcímenként szeretnénk tájékoztatást nyújtani Önöknek.

# 3. Bevételek

|  |  |  |
| --- | --- | --- |
| **Megnevezés** | **Teljesítés (E Ft-ban)** | **Bevételek aránya (%)** |
| *Önkormányzatok működési támogatása* | 181609 | 27,1 |
| *Működési célú támogatások ÁH. belülről* | 12879 | 1,9 |
| *Felhalmozási támogatások ÁH. belülről* | 76144 | 11,4 |
| *Közhatalmi bevételek* | 257878 | 38,5 |
| *Működési bevételek* | 29961 | 4,5 |
| *Működési célú pénzeszköz átvétel ÁH. kívülről* | 2675 | 0,5 |
| *Felhalmozási pénzeszköz átvétel ÁH. kívülről* | 1109 | 0,2 |
| *Államháztartáson belüli megelőlegezés* | 5589 | 0,8 |
| *Előző évi maradvány* | 100947 | 15,1 |

Az önkormányzat feladatait 2015. évben is nagyrészt a helyi adó bevételekből és állami támogatásból finanszíroztuk, annak ellenére, hogy önkormányzati forrásszabályozása miatt jelentősen csökkent az önkormányzat központi költségvetésből való részesedése. Az önkormányzat által kötelezően ellátandó feladatok működési kiadásait az Országgyűlés feladatalapú támogatással biztosítja. A támogatással nem biztosított feladatok ellátása az önkormányzat saját bevételeinek terhére történt. Ezt a támogatást a helyi önkormányzat kizárólag a kötelezően ellátandó feladatainak kiadásaira fordíthatja. Az iparűzési adó növekedése miatt az önkormányzatot magasabb összegű beszámítás terheli, amely összegével az általános feladatok ellátására számított támogatás összege csökken. A támogatás csökkenés ellenére a feladatellátás színvonala az előző évekhez képest nem változott.

Kiegészítő támogatásokra 4077 E Ft érkezett az önkormányzat számlájára, amely támogatást a dolgozók bérkompenzációjára, nyári gyermekétkeztetésre, óvodáztatási támogatásra és szociális ellátásokra használtunk fel.

2014 évi beszámoló készítésekor mutatószámok alapján 956 E Ft többlet támogatást igényeltünk, amely jóváhagyása és kiutalása a 2015 évben megtörtént.

Közhatalmi bevételeink összege már meghaladja a központi támogatások összegét, és ez jelentősen megkönnyíti az önkormányzat célkitűzéseinek elérését. A helyi adó bevétel módosított előirányzata 257932 E Ft, a teljesítés 257878 E Ft, a pénzügyi teljesítés 99 %, amely eredmény nagyon jónak ítélhető. E jogcímen belül legkiemelkedőbb forrásunk az iparűzési adó. Az iparűzési adó teljesítése 219857 E Ft, amely a bázisévhez viszonyítva 35614 E Ft többletet jelent önkormányzatunknak. A bevétel növekmény is jól mutatja, hogy 2015. évben a városunkban működő vállalkozók, vállalkozások erősödtek, stabilan és jól teljesítettek.

Az önkormányzat által kivetett más adók teljesítési adatai is megfelelőek, melyeket a rendelet 1. számú melléklete részletesen tartalmazza.

A működési bevételek előirányzata 98 %-ra teljesült, melynek nagy hányada a bérleti díjakból, ellátási díjakból, vagyonkezelési díjakból, az általános forgalmi adó visszatérítéséből és kamat bevételből származik.

Az átvett pénzeszközök 100 %-ban teljesültek, amelyek a közfoglalkoztatást és egyéb egészségügyi szolgáltatások (védőnői feladatok) ellátását fedezi. E jogcímre visszafizetésre került a Nyugat-PannonNonprofit Kft részére nyújtott „Múlttal a Jövőért"pályázat” előfinanszírozási összege.

Pályázati lehetőségek bevezetése óta figyelemmel kísérjük a kiírt pályázati lehetőségeket, mivel a felhalmozási kiadásokra a központi költségvetés nem biztosít forrást. Az elmúlt évben kevés pályázat került kiírásra. Az önkormányzati épületek energetikai korszerűsítésére nyílt pályázati lehetőség. A projektnek köszönhetően az iskola felújításához jelentős összegű pályázati forráshoz jutottunk. A KEOP pályázat keretében megtörtént a volt gimnázium és a tornacsarnok épületének utólagos hőszigetelése és fűtéskorszerűsítése. Az elnyert és kiutalt támogatás 76144 E Ft volt. Ezen kívül a tulajdonunkat képező Pálos Rendház részleges felújítására - falak víztelenítésére és szigetelésére – az NKA biztosított 3 M Ft támogatást. A munka elvégzése megtörtént a kiutalás még nem teljesült.

Egyéb felhalmozási bevételek címén 1109 E Ft bevétel realizálódott, amely földrészlet és egy használaton kívüli pótkocsi értékesítéséből származott.

Az előző évi jóváhagyott pénzmaradvány 100947 E Ft volt, amelyet a 2014. évben befolyt bevételek és a megfontolt gazdálkodás eredményezett. A maradvány biztosította a működési és felhalmozási kiadások határidőre történő teljesítését likviditási problémák nélkül.

# 4. Kiadások

A törvényben előírt és az alapító okiratban rögzített alapfeladatok ellátása maradéktalanul megvalósult, melyre a rendelkezésre álló központi és saját források fedezetet nyújtottak. A kiadások valamennyi jogcím esetében az előirányzaton belül maradtak.

A működési kiadások jelentős részét a személyi juttatások és azok járulékai, az étkeztetés kiadásai, valamint az épületek fenntartási, működtetési költségei teszik ki.

|  |  |  |
| --- | --- | --- |
| **Megnevezés** | **Teljesítés (E Ft-ban)** | **Kiadások aránya (%)** |
| *Személyi juttatások* | 91693 | 15,8 |
| *Munkaadókat terhelő járulékok* | 23479 | 4,03 |
| *dologi kiadások* | 114259 | 19,63 |
| *Ellátottak pénzbeli juttatásai* | 8366 | 1,43 |
| *Egyéb működési célú kiadások* | 140929 | 24,22 |
| *ezen belül: civil szervezetek támogatása* | 15835 | 2,72 |
| *Beruházások* | 21837 | 3,75 |
| *Felújítások* | 174911 | 30 |
| *Egyéb felhalmozási célú kiadás* | 1065 | 0,19 |
| *Államháztartáson belüli megelőlegezés visszafizetése* | 5553 | 0,95 |

A működési kiadások jelentős hányadát 24,22 %-át a pénzeszköz átadások teszik ki. Itt került elszámolásra a Lébényi Óvodafenntartó Társulás és a Mosonmagyaróvári Térségi Társulás részére átadott működési támogatás.

Önként vállalt feladatként az önkormányzat az egyházakat, a településen, illetve a településért működő egyesületeket – a nem pénzbeli támogatáson kívül – 15835 E Ft hozzájárulással támogatta, amely a költségvetési kiadások 2,72 %-át jelentették.

A tavalyi évben jelentős összegeket fordítottunk felhalmozási kiadásaink teljesítésére. Beruházásokra a költségvetési kiadások 3,75 %-át, míg a felújításokra a 30 %-át használtuk fel. Legjelentősebb a volt gimnázium és tornacsarnok épületéknek felújítása volt. A kiadások egy részét a KEOP pályázaton elnyert támogatás fedezte.

Tavalyi évben 55,5 M Ft módosított előirányzatot szavazott meg a képviselő-testület az önkormányzati utak felújítására, amelyből 49882 E Ft került felhasználásra.

A beruházások és felújítások részletes kimutatását a költségvetési rendeletünk 6, 7 és 8 számú melléklete tartalmazza.

Az önkormányzat és az önkormányzati hivatalnál együttesen keletkezett költségvetési maradvány 86766 E Ft, melynek 29,4.%-a feladattal terhelt. A 2015. évi maradvány összegével korrigálni kell az elfogadott 2016. évi eredeti költségvetésünket.

# 5. Az önkormányzati vagyon alakulása

Lébény Város Önkormányzata 2015. évi befektetett eszközeinek nettó értéke 118831 E Ft-tal növekedett, amely a bázis évhez viszonyítva 0,9 %-os emelkedés. Növekedést az elvégzett beruházások, felújítások eredményezték.

A befektetett pénzügyi eszközök értéke 7840 E Ft, amely megegyezik a tavalyi év értékével.

Pénzeszközök záró állománya 81864 E Ft, amely a bázis évhez képest 14794 E Ft csökkenést mutat.

A követelések értéke 2171 E Ft-tal változott, amely a nyitó állományhoz viszonyítva 15,5 % növekedés. Folyamatosan figyelemmel kísérjük kintlévőségeinket és a követelések behajtásáról a törvényi előírásoknak megfelelően intézkedünk.

Kötelezettségeink értéke is növekedett 2861 E Ft-tal, azaz 12,7 %-kal. Ennek egyik oka, hogy központi forrásból a 2016. évi feladatok ellátására 5589 E Ft megelőlegezést kaptunk, illetve a beérkezett és nyilvántartásba vett számlák pénzügyi teljesítése a 2016. évet érinti.

|  |  |  |
| --- | --- | --- |
| **Mutatók megnevezése** | **2015.01.01** | **2015.12.31** |
| *Befektetett eszközök aránya* | = befektetett eszközökösszes eszköz | 92 % | 93,3 % |
| *Kötelezettségek aránya* | = kötelezettségekmérleg főösszeg | 1,6 % | 1,7 % |

Beszámoló szerint Lébény Város Önkormányzatának mérleg szerinti eredménye 93925 E Ft.

**Összességében elmondhatjuk, hogy egy rendkívül eredményes évet zártunk, hiszen a biztonságos gazdálkodás mellett a pénzügyi kondícióink még a betételhelyezést is lehetővé tették, melynek hozadékával tovább gyarapíthattuk erőforrásainkat.**

Lébény, 2016. április 21.

 Kovács Gábor

 polgármester

Mellékletek:

* rendelettervezet
* számszaki táblázatok
* az önkormányzat konszolidált beszámolója
* maradvány kimutatás intézményenként

**Lébény Város Önkormányzat Képviselő-testületének**

 **.../2016 (…...) önkormányzati rendelete**

**Lébény Város Önkormányzat**

**2015. évi költségvetési zárszámadásáról**

Lébény Város Önkormányzatának Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés f) pontjában meghatározott feladatkörében eljárva a következőket rendeli:

**1.§**

**A rendelet hatálya**

A rendelet hatálya a képviselő-testületre, annak bizottságaira és az önkormányzati hivatalra és az önkormányzat irányítása alá tartozó költségvetési szervekre terjed ki.

**2.§**

**Az Önkormányzat és költségvetési szervei 2015. évi költségvetésének teljesítése.**

1. A Képviselő-testület az Önkormányzat 2015. évi költségvetésének teljesítését

**668858 E Ft bevétellel**

**582092 E Ft kiadással**

hagyja jóvá.

(2) A 2015. évi költségvetési beszámoló pénzügyi mérlegét az 1. számú mellékletnek megfelelően fogadja el.

**3. §**

A Képviselő-testület az Önkormányzat 2015. évi zárszámadását részletesen a következők szerint fogadja el:

1. A 2015. évi költségvetési beszámoló bevételeit és kiadásait a 2. számú mellékletnek megfelelően hagyja jóvá.
2. A 2015. évi költségvetési beszámoló önkormányzati bevételeit a 3. számú mellékletnek megfelelően hagyja jóvá.
3. A 2015. évi költségvetési beszámoló önkormányzati kiadásait a 4. számú mellékletnek megfelelően hagyja jóvá.
4. A költségvetési szervek bevételeit az 5. számú mellékletnek megfelelően hagyja jóvá.
5. A költségvetési szervek kiadásait a 6. számú mellékletnek megfelelően hagyja jóvá.
6. Az önkormányzat és költségvetési szerveinek létszám adatait a 7. számú mellékletnek megfelelően hagyja jóvá.
7. A 2015. évi költségvetési beszámoló felhalmozási kiadásait a 8. a számú mellékletnek megfelelően hagyja jóvá.
8. A 2015. évi költségvetési beszámoló költségvetési intézmények felhalmozási kiadásait a 8.b számú mellékletnek megfelelően hagyja jóvá.
9. A 2015. évi költségvetési beszámoló önkormányzati személyi és munkaadót terhelő járulékait a 9.a. számú mellékletnek megfelelően hagyja jóvá.
10. A 2015. évi költségvetési beszámoló önkormányzati dologi kiadásait a 9.b. számú mellékletnek megfelelően hagyja jóvá.
11. A 2015. évi költségvetési beszámoló szociális kiadásait a 10. számú mellékletnek megfelelően hagyja jóvá.
12. A 2015. évi költségvetési beszámoló véglegesen átadott pénzeszközeit a 11. számú mellékletnek megfelelően hagyja jóvá.
13. A 2015. évi költségvetési beszámoló adósságot keletkeztető ügyleteit a 12. számú mellékletnek megfelelően hagyja jóvá.
14. A 2015. évi költségvetési beszámoló saját bevételeit a 13. számú mellékletnek megfelelően hagyja jóvá.
15. Az adatszolgáltatást a tartozás állományról a 14. számú mellékletnek megfelelően hagyja jóvá.
16. A 2015. évi költségvetési beszámoló EU támogatásos projektjeit a 15. számú mellékletnek megfelelően hagyja jóvá.
17. A 2015. évi költségvetési beszámoló közvetett támogatásait a 16. számú mellékletnek megfelelően hagyja jóvá.
18. A 2015. évi költségvetési beszámoló többéves hatással járó kötelezettségeit a 17. számú mellékletnek megfelelően hagyja jóvá.
19. A 2015. évi költségvetési beszámoló előirányzat felhasználását a 18. számú mellékletnek megfelelően hagyja jóvá.
20. A 2015. évi költségvetési beszámoló hitelállomány alakulását a 19. számú mellékletnek megfelelően hagyja jóvá.
21. A 2015. évi költségvetési beszámoló állami támogatásokat a 20. számú mellékletnek megfelelően hagyja jóvá.
22. A 2015. évi konszolidált mérlegét a 21. számú mellékletnek megfelelően hagyja jóvá.
23. A 2015. évi konszolidált eredmény kimutatást a 22. számú mellékletnek megfelelően hagyja jóvá.
24. A 2015. évi maradvány kimutatását a 23a) és 23b).. számú mellékletnek megfelelően hagyja jóvá.

**3.** §

A költségvetés végrehajtásának 2015. évi fejlesztési, felújítási kiadásait a 8.a és 8.b számú melléklet szerint állapítja meg.

**4.** §

(1) Ez a rendelet kihirdetése napját követő napon lép hatályba.

(2) Hatályát veszti Lébény Város Önkormányzat Képviselő-testületének …../2015.(…...) rendelete Lébény Város Önkormányzat 2015. évi költségvetéséről.

 Kovács Gábor dr. Tóth Tünde

 polgármester jegyző

Kihirdetve:

Lébény, 2016. április…..

 dr. Tóth Tünde

 jegyző